40. schôdza NR SR - 3.deň - B. popoludní
Dátum: 2021-09-21
Poslanec: Bittó Cigániková, Jana (SaS)
Druh vystúpenia: Vystúpenie v rozprave

44. Ďakujem pekne. Budem reagovať teda na niektoré veci z rozpravy, začnem pánom Tarabom, nech, nech naviažem. Pán kolega, vy, vy ste niekedy, že v tých ekonomických veciach taký, že dosť príčetný, no sa strašne čudujem, že v tých osobných slobodách ste inde, ale vy, vy triafate veci, úplne vás počúvam a rozumiem aj vašim obavám, aj vašim slovám. Uznávam, veľmi oceňujem, že v opozícii sa netvárite, že máme nekonečno veľa peňazí a že chápete, že, že ten rozpočet je obmedzený a musíme sa snažiť s ním hospodáriť tak, aby sme naozaj tých, čo to najviac potrebujú, zachraňovali. No, ale teraz sa chcem venovať tomu, čo ste povedali. Hovorili ste o tom, že budeme, že v podstate minister, ja keď by som bola ministerka, aj vy keby ste, akýkoľvek minister, bude v konflikte s tou inštitúciou, keď bude chcieť urobiť niečo iné. Po prvé Tomáš Lehotský to nestihol dopovedať, ale chcel povedať, nemusí prijať to rozhodnutie, čiže áno, máte pravdu, on, to ste aj tým chceli povedať, že on, niečo HTA-čko odporučí a minister urobí iné a už je problém, lebo HTA-čko zverejní svoje odporúčanie, a minister musí vysvetľovať verejnosti, prečo sa rozhodol inak. A ja presne toto považujem za prínos. Toto je presne to, čo potrebujeme, pretože v tom HTA-čku sedia odborníci, ktorí mi, ako teraz vy poviete, že nie odborníci, ale však to je cieľom, hej, ktorí mi urobia farmakoekonomiku, ktorí mi zhodnotia podľa deviatich modulov prínosy, aj čo sa týka etiky, aj čo sa týka dostupnosti, aj čo sa týka vzťahu k iným investíciám a tak ďalej. Zverejnia to, každý jeden - aj vy, aj ja - a hocikto sa na to môže pozreť. Minister môže rozhodnúť inak, ale nech to pekne vysvetlí, nech sa mi tu nedeje to, že článok v Novom čase znamená, že, že jednoducho niekto zaplatí niečo, na čo nemáme, ešte raz opakujem, pretože to vo výsledku znamená, že potom ďalších tisíc ľudí alebo viacej rovnako nedostane liečbu. A môže sa pán Suja, ja ho aj chápem, že sa rozčuľuje, však takto to cítia ľudia, veď, samozrejme, môžeme sa hnevať, koľko chceme, ale žiadny štát na svete, neexistuje štát na svete, ktorý je schopný zaplatiť akúkoľvek liečbu. A my teda sa musíme rozhodovať, komu dať na čo peniaze a komu nie, lebo tie ceny liekov a tých, tých technológií idú stále hore. To nemá koniec, to aj keby my sme sa dostali do situácie, ako si všetci želáme, že v podstate dokážeme zaplatiť akúkoľvek liečbu. No čo to znamená? Pán Taraba presne vie, teda keď, keď v podstate je väčšie množstvo disponibilných zdrojov, okamžite stúpajú ceny. Čiže akonáhle by sme my mali dosť peňazí na liečbu, tak by vzrástli ceny, pretože by tie farmafirmy vedeli, že vieme zaplatiť viac. My sa nikdy nedostaneme do toho, že budeme vedieť zaplatiť všetko, tak ako žiadny štát na svete. A preto je dobré mať, ani, tam nejde ani o inštitúciu, o odborníka, ale mať zverejnené dáta o tom, prečo sa rozhodujeme tak, ako rozhodujeme. A ja i my sme práve z pravicovej strany, my presne napríklad hovoríme a som zvedavá, že potom kto z vás to bude, kolegovia, podporovať, že napríklad, ja neviem päťdesiatcentové-eurové lieky by nemali byť platené z VZP, ale mali by byť platené tie dvojmiliónové lieky, lebo keď na jednej strane rovnice odstrihnem, na druhej viem dať presne tým, ktorí to potrebujú. A o tomto, aj o tomto by malo byť HTA-čko. Čiže on nebude, ten minister, v konflikte s inštitúciou, ale s faktami a bude pod drobnohľadom verejnosti. A to doteraz nebolo. Čiže ja toto, čo vy považujete za obavu, čomu rozumiem, ja to považujem práveže za prínos, aj v prípade, že by som tam mala byť ja, vravím, že toto presne by mal mať každý minister. A zároveň si myslím, ešteže to dokonca môže napríklad pomôcť vysvetliť ľuďom, prečo robíme niektoré opatrenia. Presne napríklad typu, no, milí priatelia, musíme sa rozhodnúť, či budeme platiť dvojmiliónové lieky deťom, ktoré to naozaj potrebujú, a žiadny rodič na svete alebo veľmi málo rodičov na svete má na takúto liečbu peniaze. Jasné, že tam má pomôcť zdravotné poistenie, to je jeho základná úloha. Ale toto znamená, milí občania, že vy, lieky, ktoré stoja 50 centov-euro, si musíte platiť sami. Tak a teraz, keď tu mám inštitút, ktorý mi to potvrdí a povie mi, keď vy urobíte opatrenie, že dáte lieky za 50 centov, že si budú ľudia platiť sami, samozrejme, to zhora obmedzíme, aby nejakej pani, ktorá proste má veľa tej liečby, aby sa jej to nenakopilo, ale teraz naozaj hovorím len príklad. Keď vy toto urobíte, budete mať k dispozícii niekoľko ix miliónov a môžte to využiť inak, napríklad na nákup drahých liekov alebo techniky a potrebných vecí, ktoré doslova zachraňujú životy, takže HTA-čko v tomto ja, ja len vítam, ak sa mu bude dariť. To som chcela ešte zdôrazniť, lebo ono je to strašne emotívna debata, že kto dostane, nedostane, či to má rozhodovať táto inštitúcia. Nie. Rozhodovať majú vždy politici a minister, ten je za to zodpovedný, je zodpovedný svojím mandátom a vláda aj my politici, poslanci sa zodpovedáme ľuďom. Čiže keď budeme rozhodovať zle, už tu, už tu nebudeme, ale má pomáhať teda rozhodovať o tom, akým spôsobom by, by bolo najefektívnejšie a najlepšie s peniazmi nakladať, preto aby sme teda čo najviac ľuďom pomohli. A teda verím tomu, že vo výsledku vlastne pomôže HT-áčko tomu, aby naozaj konečne na Slovensku dostali liečbu práve tí ľudia s tými najťažšími osudmi. Tomu verím preto, lebo keď budem efektívne vynakladať zdroje, to znamená, zostane mi viac aj na ďalšiu liečbu, tak v tomto, v tomto, takto som to myslela, keď som to hovorila. Hovorili ste ešte o tých oddeleniach, to si povieme a to je, to je veľmi časté. Oddelenia, ktoré robia vlastne tie najnáročnejšie operácie, sú v strate a ja som sa nad tým často zamýšľala opačne, že prečo niektoré nemocnice, keď sa to hovorí, prečo nerobia niektoré výkony, niektoré, niektoré komplikované veci. No pretože sú stratové. A áno, pretože v ich ponímaní im to často, pán kolega Baláž o tom hovoril, veď veľmi dobre vedia v Banskej Bystrici, sú tam výkony, ktoré im nezaplatí, nepreplatí im poisťovňa, no a teraz sa môžme baviť o tom, že koho je to problém. Ale určite HTA-čko toto neskomplikuje a môže to pomôcť vyriešiť, ale, ale toto, je vec toho, že jednoducho musí si dupnúť aj ten riaditeľ poisťovne a povedať, prepáčte, riaditeľ nemocnice a povedať, ja to za tieto peniaze neviem robiť. Viem, čo to znamená, že povie, že povie pacientom, že my vás nevieme za tieto peniaze ošetriť, ale toto je jediný prípad, kedy konečne budú musieť situáciu riešiť tí, čo sú za to zodpovední. Viete kto? My politici. Pretože kým je to takto, tak minister financií nemá dôvod dať viac peňazí. Ja keď som prišla na našu vládu s návrhom 5 % na poistenca štátu, čo by stálo 400 - 600 mil. eur navyše, a chcela som, aby sa to naviazalo na konkrétny prínos pre pacienta, na dostupnosť zdravotnej starostlivosti, na zlepšenie platieb za tie, za tie stratové výkony, tak mi to pán minister financií zmietol zo stola, že on sa so mnou nemá o čom baviť, lebo je to veľa peňazí. Keď tu bude mať HTA-čko a povie mi, že toto by bol dobrý krok, ja mám argument navyše, prečo sa systémovo môžu veci zlepšiť, nie zhoršiť, takže si myslím, že naozaj to môže byť užitočné. A chcem ešte k vám povedať, naozaj chápem mnohé vaše obavy, mala som podobné, preto ten pozmeňovák, robím, čo viem urobiť. Neviete do budúcna povedať, čo bude, ale teda toto je maximum, čo som mohla spraviť. Kolega Baláž, ďakujem za podporu. Tá iluzórna liečba verzus neplatené výkony je opäť niečo, čomu pomôže HTA-čko. Práve pri tej iluzórnej liečbe, no tak práve HTA-čko by toto malo vyriešiť, aby nám sem nevstupovali lieky, ktoré akože reálnu hodnotu nemajú takú, ako deklarujú. To je presne, prečo vzniká HTA, čiže aj to sa nám tým vyrieši. Kolega Mazurek, hovoríte, že musia stačiť kapacity ministerstva zdravotníctva, lebo tie, čo súčasne máme, to je tiež častý a úplne pochopiteľný pohľad na vec, len v súčasnosti to robia také odborné skupiny, ktoré to robia často zadarmo alebo za pár korún. Viete si predstaviť, aké sú tam tlaky, keď sa bavíme o tom, že celý štát bude nakupovať pre všetkých ľudí nejakú liečbu alebo technológiu. To sú obrovské. Ja si napríklad myslím, že by tam mali byť ľudia s naozaj čistou povesťou, s nejakou praxou, ktorú len tak nezahodia, a mali by byť riadne zaplatení, aby, aby to nebolo o tom, že, že ten plat je iba na kávu a peniaze dostávajú inde. Nehovorím, že teraz to tak je, ale ja som skôr za férové podmienky a som O. K. s tým, keď to má byť nezávislá inštitúcia. A ten argument, ktorý som tu od vás viacerých, t. j. ostatných aj počúvala, že malo by to byť pod ŠÚKL-om alebo pod ministerstvom zdravotníctva. No áno, toto bol len jeden z našich návrhov a tiež si myslím, že by to bolo rozumnejšie. Ale argument, protiargument vlastne kolegov bol taký, že naozaj chcú byť nezávislí aj finančne nezávislí. Nechcú byť viazaní na to, ako rozhodne ministerstvo alebo ŠÚKL a ja rozumiem tomuto argumentu. Môžeme pochybovať o tom, či sa to podarí. Robilo sa veľa aj preto, aby minister nemohol len tak odvolať a tak ďalej, možno o tom pochybovať, ale už len tým, že tí kolegovia naozaj súhlasili s naviazaním to... vlastného výkonu na svoje príjmy, mi naozaj dáva nádej, že to myslia vážne, a verím, že sa to podarí, takže za mňa toľko. Ďakujem.